nationen! har fået et læserbrev fra Fanny - og er blevet tippet om en 'opsigelse' fra en Røde Kors-frivillig. Læs hvorfor de to ikke vil arbejde frivilligt mere

- Hvordan kan det være, at vi har tomme opvarmede telte stående, som vore hjemløse ikke må overnatte i?

- Hvordan kan det være, at vi accepterer, at unge mænd fra Afghanistan og Syrien flipper ud over vores julemad?

Sådan skriver Fanny H i et læserbrev om at arbejde som frivillig for asylansøgere - og så pludselig føle sig til grin, fordi man selv går i genbrugstøj, mens asylansøgerne ikke vil have brugt tøj.

Se også: Ond stemning i Næstved: Flygtninge vil beholde eneværelser

Asylansøgere bryder sig ikke om genbrugstøj

Fanny har været frivillig for år tilbage, og var derfor også en af de mange danskere, der gik i aktion, da flygtningene kom i store grupper til Danmark i efteråret. Læs her hvorfor hun ikke vil være mere frivillig mere:

- Frivillige har knoklet for at lave mad til dem, men det smager ikke som de synes, det skal smage.

- Den mad vi lavede til dem, var endda betydelig bedre, end den mad vi serverer for vore gamle.

Gardiner fra Jysk er for grimme

- Asylansøgerne fryser og har ikke råd til overtøj. Men der er masser af overtøj i genbrug. De handler dog ikke i genbrug.

- Er der nogle af Jer frivillige, der vil køre et par damer til Ikea? Hvorfor det? De skal have gardiner.

- Dem kan De da købe hos Dyne Larsen. Nej, de er ikke pæne nok.

Jeg går i genbrug - og har gardiner fra Dyne Larsen

- Der stod jeg i en jakke fra genbrug. Tænkte på mine gardiner og rullegardiner derhjemme, fra Dyne Larsen, og så gik jeg hjem og tænkte 'godt tanker er toldfri', skriver Fanny, der ikke er den eneste af de frivillige, der de sidste måneder har bistået asylansøgere i Danmark, der er kommet på andre tanker.

På Facebook har Jørgen B skrevet sin 'opsigelse som frivillig i Røde Kors' til stor glæde for foreløbig 12.000 andre Facebook-brugere. Jørgen skriver nemlig, at han - som frivillig ulønnet medarbejder i Røde Kors Vest Lolland - ikke kan stå inde for den måde, Røde Kors agerer på i det offentlige rum:

Synes Røde Kors skal lade regeringen være

- Det ER IKKE en opgave for RØDE KORS, at være en politisk organisation og lægge pres på regeringen !!!

- Derfor undrer det mig i den grad, at Røde Kors blander sig i den politiske debat, situation omkring flygtningestrømmen til Danmark, hvordan og hvor de skal indkvarteres.

- Den massive Indvandring af 'flygtninge', deralle har passeret mindst 6 fredelige lande, inden de er nået til Danmark, kan ifølge Dublin aftalen IKKE betegnes som flygtninge og er derfor IKKE berettiget til ophold i Danmark.

Se også: 30.000 læsere: Afvis asylansøgere - de er sikre i Tyskland

Og stoppe med at drive asylcentre

- Røde Kors driver i dag over 30 asyl- og modtagecentre fordelt over hele Danmark.



-Driften af disse centre er ren og skær forretning for Røde Kors, fordi der er mange penge at tjene i flygtningeindustrien.



- Det er efter min mening, ikke i orden at en neutral nødhjælpsorganisation skal tjene penge på driften af disse centre.

- Røde Kors har i mange år været en pengemaskine baseret på frivillig arbejdskraft, som tangerer udnyttelse af god arbejdskraft 'I den gode sags tjeneste'.

Tilbage til nødhjælp i verdens brændpunkter

- Jeg mener, at Røde Kors skal tilbage til rødderne, holde sig til nødhjælpsarbejde ude i verdens brændpunkter.

- Røde Kors hjælper jo ikke nødstedte danskere, der står uden bolig. For det er der jo ingen prestige i, skriver Jørgen bl.a. i sin populære Facebook-'opsigelse', der har fået 238 kommentarer - blandt andet denne fra Røde Kors chefen Anders Ladekarl:

- Kære Jørgen B.

- Tak for din indsats for udsatte mennesker som frivillig i Røde Kors.

Staten har bedt os om at drive asylcentre

- At Røde Kors driver asylcentre er på anmodning af staten, og det har vi gjort i mere end 30 år.

- Det har vi sagt ja til, fordi mange asylansøgere er blandt de mest sårbare i Danmark og indsatsen er helt i overensstemmelse med vore grundprincip om at udvise medmenneskelighed.

- Den medmenneskelighed vi udviser, må hverken diskriminerer på race, køn, nationalitet, politisk opfattelse eller noget som helst andet. Det håber jeg, at du er enig med mig i.

Det tjener vi ingen penge på

- Jeg håber også, at du som tidligere medlem af Røde Kors, er klar over, at vores engagement i asylarbejdet ingen økonomisk betydning har for organisationen - omkostningerne dækkes af staten, men der er hverken overskud eller underskud ved aktiviteten.

- Så modsat hvad du påstår, tjener Røde Kors ingen penge på flygtninge.

- Røde Kors har ingen holdning til hvor mange flygtninge, der skal være i Danmark - men vi har den holdning, at flygtninge der er her, skal behandles ordentligt.

Og vi har altid talt udsatte menneskers sag

- Hvis man er uenig i det, tror jeg ikke at Røde Kors er det rigtige sted at være.

- I den sammenhæng har vi holdninger til indkvartering, familiesammenføringsregler etc - og det har altid været en Røde Kors opgave at være fortaler for udsatte mennesker og tale for medmenneskelighed.

- Det vil sikkert af nogle opfattes som politisk (hvad er ikke det) - og 'upolitisk' er ikke et Røde Kors princip.

Teltlejre er spild af penge - der er plads på asylcentrene

- Vi er neutrale og upartiske (og ikke partipolitiske) - men det betyder ikke, at vi undlader at tage stilling til medmenneskers vilkår, hvis det kan forbedre dem.

- Jeg tror i øvrigt, at du har misforstået mine udsagn om teltlejre - pointen var, at der ingen grund er til at bruge teltlejre, når der er ledig kapacitet på eksisterende (kommunale og Røde Kors) asylcentre.

- Det er spild af penge, fordi pladserne på de eksisterende centre er købt og betalt.

- Dine betragtninger om Røde Kors som en pengemaskine kan jeg ikke rigtigt genkende - alt det overskud organisationen skaber, bruges i hjælpearbejdet.

Og så har der iøvrigt aldrig været flere frivillige end nu

- Det vil du kunne se i de årsregnskaber, der ligger frit tilgængelige på vores hjemmeside.

- Røde Kors har en administrationsprocent på 7 - det er blandt de laveste i nødhjælpsbrancen.

- Jeg har 100% respekt for den indsats 30.000 frivillige gør i Røde Kors.

- Og jeg er stolt af, at vi aldrig har haft flere frivillige i organisationen end nu - alene det seneste år er I blevet næsten 5.000 flere, skriver Anders Ladekarl med venlig hilsen.

Til nationen! fortæller Anders Ladekarl i dag, at der fortsat strømmer frivillige til asylanasøgerarbejdet, og at han tager det helt roligt, at en enkelt stopper.

Migranterne ødelægger det for de rigtige flygtninge

Martin Seissler, der er frivillig i Venligboerne og Eazyintegration bekræfter over for nationen!, at de frivillige ofte oplever at asylansøgere har alt for høje forventninger og krav:

- Det er ikke de rigtige flygtninge, altså dem der kommer fra Syrien, der har høje krav, men derimod dem, der kommer fra andre lande, hvor der ikke er krig.

- De tror de bare kan få alt muligt foræret.

- De ødelægger det for de rigtige flygtninge, og man bliver flov, når man ser deres opførsel, siger Martin Seissler.

Hvad med dig? Arbejder du frivilligt med asylansøgere/flygtninge - og hvilke tanker har du gjort dig i den forbindelse?